**Urter som de kloge koner og hekse har brugt**

De urter og trolddomsmidler der her er nævnt, skal samles med en voksen. Nogle er giftige eller kan give mavebesvær. Det letteste og sikreste er at tørre urterne og bruge dem i en amuletpose. Tidligere er de blevet kogt og brugt som urteomslag på de dele af kroppen der skulle helbredes.

|  |  |  |
| --- | --- | --- |
| Urt | Virkning | Hvornår |
| Ager-padderok  <https://www.naturbasen.dk/art/3543/ager-padderok> | Kan standse blødning og hele sår.  Hvis en heks har gjort mælken dårlig, skal du malke koen over en padderok. | Hele året |
| Anemone, hvid  <https://www.naturbasen.dk/art/1838/hvid-anemone> | Vil du undgå koldfeber(malaria) skal du i stilhed plukke de første tre anemoner du ser og ønske. | April- maj |
| Arum, dansk ingefær  <https://www.naturbasen.dk/art/2070/dansk-arum> | Er blevet brugt som afføringsmiddel og som slimløsende middel. Stængelen med røde frugter blev kaldt for Arons stav eller munkesvans. Planten er meget giftig! | Maj- juni |
| Bingelurt  <https://www.naturbasen.dk/art/4380/almindelig-bingelurt> | Kaldes storkeblomst  Hvis du vil føde et drengebarn, skal du spise en hanblomst. Her er mange blomster på én stilk. | April- maj |
| Blåhat  <https://www.naturbasen.dk/art/3117/blaahat> | Kan hele sår og standse feber. | Juni-september |
| Brændenælde | Styrker immunforsvaret.  Kan standse blødninger og diarre. | Marts-juni |
| Bregner(forskellige) | En flig af et blad med sporer på bagsiden beskytter mod onde kræfter. Med den i lommen kan du se de underjordiske. Bladet skal plukkes sankthansaften. Brænd visne bregner på bålet, det fordriver onde tanker. | Hele året |
| Brunelle  <https://www.naturbasen.dk/art/2726/almindelig-brunelle> | Kaldes på engelsk for heal-all eller selfheal. Kan rense sår og få dem til at hele. Kan bruges mod tandbylder. | Juli-august |
| Cikorie  <https://www.naturbasen.dk/art/2958/cikorie> | Roden er brugt til kaffeerstatning, men også til helbredelse af mange sygdomme såsom gulsot og leversygdomme. Bærer du roden i højre lomme, bliver du usynlig, men også beskyttet mod onde kræfter. Roden kan åbne låste døre og skatkister. Skal graves op sankthansaften. | Juli-okt |
| Døvnælde  <https://www.naturbasen.dk/art/2840/doevnaelde> | Kan bruges til sårheling, mod søvnbesvær og dårlig mave. | April-nov |
| Eg | Egen er et gammelt, helligt træ. Derfor kan et stykke bark i lommen eller amuletposen beskytte mod ondskab. Det gør også at du kan se det usynlige, fx underjordiske væsner. | Hele året |
| Febernellikerod  <https://www.naturbasen.dk/art/3014/feber-nellikerod> | Hvis du skærer stilken over ved jordoverfladen, kommer der rød saft ud. Planten har derfor været brugt mod feber og blødninger. Blomsten har fem kronblade, og da fem er menneskets tal, kan den beskytte mod ondskab og vilde dyr. | Maj-sept |
| Glat burre  <https://www.naturbasen.dk/art/4299/glat-burre> | Kan bruges mod bylder, bumser og eksem. | Juli-sept |
| Gråbynke  <https://www.naturbasen.dk/art/4384/graa-bynke> | Hvis den er plukket sankthansdag kl. 12, beskytter den mod trolddom. Kom den i skoene og du bliver aldrig træt. Hvis du finder sten mellem rødderne, når du graver den op før kl. 12 sankthansdag, bliver de til guld. | Juni-sept |
| Hyld  <https://www.naturbasen.dk/art/2856/almindelig-hyld> | Både grene, bark, blomster og bær kan bruges til helbredelse og magi.  Når du tager noget fra hyldetræet, skal du sige: ”Hyldemor med forlov, må jeg tage noget af din skov” tre gange, mens du går baglæns fra træet. Hvis du er syg kan du gå til træet tre torsdage i træk og sige: ”Hyldemor jeg klager dig, feberen den plager mig” | Hele året |
| Hyrdetaske  <https://www.naturbasen.dk/art/4372/hyrdetaske> | Kan standse blødninger. | April-okt |
| Kamille, vellugtende  <https://www.naturbasen.dk/art/4026/vellugtende-kamille> | Kan hele sår. | Juni-okt |
| Kodriver  <https://www.naturbasen.dk/art/2731/hulkravet-kodriver> | Er blevet brugt mod gigt. Den har også været ingrediens i hostemedicin, fordi den indeholder et slimløsende stof: saponiner | April-maj |
| Korsknap  <https://www.naturbasen.dk/art/2732/korsknap> | Støvknapperne danner et kors, og derfor har den været brugt til beskyttelse mod ondskab. Hvis en pige nægter at bære en krans af korsknap, kan det være fordi hun er heks. | Marts-sept |
| Læge-hundetunge  <https://www.naturbasen.dk/art/4533/laege-hundetunge> | Læg den i din sko så bliver du ikke bidt af hunde eller andre dyr. Hunde vil heller ikke gø ad dig.  Planten er giftig! | Maj-aug |
| Læge-okseunge  <https://www.naturbasen.dk/art/2940/laege-oksetunge> | Kan bruges mod hoste, men også mod tunge tanker(melankoli). | Marts-maj |
| Læge-kulsukker  <https://www.naturbasen.dk/art/5007/laege-kulsukker> | Kan få brækkede knogler til at gro sammen. Kom en rod i din kuffert, så bliver den aldrig stjålet. | Maj-sept |
| Løgkarse  <https://www.naturbasen.dk/art/2740/loegkarse> | Har været brugt mod bl.a. bronkitis og kløe. Da den lugter af løg kan den holde vampyrer væk. | April-maj |
| Løvefod  <https://www.naturbasen.dk/art/13249/almindelig-loevefod> | De dugdråber der samles i bladenes bund har magisk kraft. Bl.a. kan de bruges til fremstilling af guld. | April-okt |
| Mælkebøtte  <https://www.naturbasen.dk/art/7860/maelkeboette-sp> | Spis mælkebøttesalat, specielt mandag og tirsdag, så vil du altid være sund. Pust til en moden mælkebøtte og tæl hvor mange frø der er tilbage, så mange år vil du leve endnu. | April-juni |
| Pil  <https://www.naturbasen.dk/art/4939/graa-pil> | Der findes mange slags pil, men de fleste kan bruges mod hovedpine. De indeholder salicylsyre. Lav en ønskekvist af pil. Den kan også bruges hvis du vil finde vand. | Hele året |
| Prikbladet perikon  <https://www.naturbasen.dk/observation/4311630/prikbladet-perikon> | Den røde saft er fuld af kraft, og kan bruges til mange formål. Hvis du dypper dine pile i saften, vil du altid ramme målet. Saften kan fordrive djævle, og det er også derfor djævelen har forsøgt at ødelægge planten ved at prikke huller i bladene. | Maj-sept |
| Rød arve (grine til middag)  <https://www.naturbasen.dk/art/3427/roed-arve> | Kast en blomst på bålet og du kan ikke skades af hekse og underjordiske væsener. | Maj-sept |
| Rød hestehov  <https://www.naturbasen.dk/art/2658/roed-hestehov> | Blev indført af munke til behandling af pest, men kan også bruges mod hoste. Roden kan hele sår. | Marts-maj |
| Røllike  <https://www.naturbasen.dk/art/3113/almindelig-roellike> | Kaldes også soldaterurt, da soldater i gamle dage skulle bære den for at kunne hele sår. Tag den i amuletposen, for den modvirker angst. | Juli-sept |
| Skovløg  <https://www.naturbasen.dk/art/2943/skov-loeg> | Smager af hvidløg og kan derfor også kommes i amuletposen som værn mod ondskab og vampyrer. | Marts-sept |
| Skovmærke  <https://www.naturbasen.dk/art/1845/skovmaerke> | En meget kraftfuld urt der tiltrækker alfer og beskytter mod onde hekse. Kranse af skovmærker kan hænges op i hjemmet hvor de udsender en dejlig duft. Skal samles inden Valborgaften(30.4.)da heksene da tisser på dem. | April-juni |
| Svaleurt  <https://www.naturbasen.dk/art/1844/svaleurt> | Saften er rød og ætsende. Hvis den samles på en kirkegård i aftagende måneskin, kan den fjerne vorter. | April-okt |
| Vejbred(forskellige)  <https://www.naturbasen.dk/art/4424/lancet-vejbred> | Kan hele sår og få knogler til at vokse sammen. Læg den i skoene og du bliver ikke træt. | Maj-aug |
| Viol(forskellige)  <https://www.naturbasen.dk/art/2671/marts-viol> | Pluk den første viol du ser og du kan få et ønske opfyldt. | Februar-maj |
| Vorterod  <https://www.naturbasen.dk/art/23582/vorterod> | Saften fra vorterne kan fjerne vorter. | Februar-maj |
|  |  |  |
| **Andre trolddomsmidler** |  |  |
| Flyvehyld og flyverøn | Det sker at en hyld eller en røn vokser i en grenkløft eller en mur, uden at have forbindelse til jorden. Det gør planten ekstra kraftfuld. Den kan gøre dig usynlig og beskytte mod hekseri og trolddom. | Hele året |
| Hekseæg  <https://www.naturbasen.dk/art/3072/almindelig-stinksvamp>  Tidligt stadie af stinksvampen, der minder om et æg. | Kan bruges som beskyttelse mod trolddom og hekseri. | Juni til december |
| Støvbold  <https://www.naturbasen.dk/art/5768/mark-stoevbold> | Pas på når du jager de underjordiske. De kan finde på at smide støv fra støvbolden i dine øjne, så du bliver midlertidig blind. Du kan bruge støvet mod næseblod og vabler. |  |
| Heksering. Svampe der vokser i ring, fx på en græsplæne.  Flere svampe kan danne ringe, men den mest spændende er elledans-bruskhat:  <https://www.naturbasen.dk/art/2997/elledans-bruskhat> | Hekse, alfer eller ellepiger har danset der hvor hekseringen er kommet. Det er et kraftfuldt sted hvor det er godt at danse i ring. Træd dog ikke i svampene. |  |
| Troldsmør  <https://www.naturbasen.dk/art/3590/troldsmoer> | Troldsmør er en slags svampedyr, men nogen mener det er noget smør troldene har spildt, når de kærner smør. Kan bruges til magi. | Juni-okt |
|  |  |  |
|  |  |  |
|  |  |  |
|  |  |  |
|  |  |  |